
Rezumat

Comunicarea de masă este un concept relativ recent, dezvoltat în perioada postbelică, antrenând o serie de progrese ale științei și tehnologiei cu influență asupra mediului socio-cultural. Perioada de originare ar putea fi considerată inventarea tiparului iar dezvoltarea ar avea loc cu prioritate în sec. XX, odată cu apariția mijloacelor din zona audio-vizualului. Mesajul transmis are drept țintă un public numeros și variat care realizează consumul imediat. Mass-media exprimă a realitate tehnică, etică și socială care își exercită acțiunea spre o audiență socializată. La nivelul tuturor comunică toți, dar și fiecare comunică cu celălalt. Comunicarea de masă cuprinde producătorul, mesajul și calea de comunicare orientată către receptor. Comunicarea are un rol deosebit în transmiterea informațiilor cu privire la drepturile și libertățile fundamentale, atât în scopul cunoașterii prevederilor tratatelor internaționale, cât și al constatării modului în care acestea sunt respectate sau dimpotrivă nerespectate.

1. Comunicarea de masă și evoluția drepturilor și libertăților din spațiul public 
Semioza este capacitatea sistemelor vii de a capta informație și de a o utiliza cu scopul adaptării la mediu. Informația lucrează eficient pentru sistemul viu odată cu apariția mijloacelor de comandă și control. Apariția societății, a lui ”zoon politikon”(Aristotel) a însemnat și nevoia unui alt mod de comunicare, nevoie specifică mediului social. Limbajul simbolic înseamnă producerea unor opere care nu și-au găsit rolul la nivelul naturalului. Numai omul este ființa care are nevoie de inventarea unui nou mediu, dotat cu o simbolistică specifică.

Cultura reprezintă mediul existențial uman, acel univers simbolic care absoarbe, până la topire, cunoaștere și face posibilă experiența istorică. Dinamica culturii ca expresie a unei spiritualități sociale presupune canale de transmisie pentru a realiza comunicarea valorilor culturale și a face posibilă integrarea acestora la nivelul membrilor unei comunități. De remarcat faptul că statutul existențial al unei formațiuni statale ”trăiește” prin mediatizările ce expun relația dintre instituțiile publice și spațiul public. Elementele aflate în sfera culturii se prezintă sub două aspecte: unul semantic și altul estetic. Primul aspect se referă la conținutul informațional, exprimat prin semne, al căror semnificant trebuie înțeles și însușit de comunitatea culturală care-l utilizează. Al doilea aspect dă libertate conținutului semantic, pentru a fi interpretat în funcție de jocul perceptiv al conținutului informațional. Rolul este jucat dintr-o dublă ipostază: transmițătorul și receptorul. Ambii actanți sunt recunoscuți ca având importanță în comunicarea media.

Dacă ne raportăm la cultura umanistă ce aparține Renașterii, în care fluxurile informaționale sunt transmise fără ierarhizarea mesajelor, lăsând fiecărui individ libertatea de a-și integra conținuturi, în modernitate condiția umană trece printr-o poziționare, articulând libertăți și drepturi care permit creațiilor culturale să ajungă la o masă mare de consumatori. Acum putem vorbi de comunicarea de masă, interlocutorii nefiind persoane individuale ci colectivități umane. Perspectiva normativă a epocii moderne pleacă de la premisa că omul nu are numai datorii ci și drepturi, și anume drepturi naturale de genul celor ce exprimă supraviețuirea, autoapărarea etc. Acestea nu se datorează unei autorități, fiind fundamentale și cărora li se conferă o formă și ocrotire juridică aparte. Ele sunt esențiale pentru existența omului și sunt indispensabile pentru umanitate. Le găsim înscrise în declarații și legi fundamentale, cu precizări cât mai detaliate în funcție de nivelul de dezvoltare al epocii istorice. „Magna Carta“, apărută în Anglia (1215) menționează faptul că nimeni nu poate fi întemnițat sau deposedat fără o judecată în conformitate cu legea. La acest document adăugăm Constituţia Statelor Unite ale Americii din 1789, influențată de Revoluția franceză, acte care confirm dreptul de liberă exprimare orală și scrisă a fiecărui cetățean. Documentul fundamental pentru prevederea unor astfel de libertăți este Declaraţia drepturilor omului şi ale cetăţeanului, act adoptat în timpul Marii revoluții din Franța. Urmează, ca repere, urmărind criteriul cronologic, Declaraţia Universală a Drepturilor Omului (1948) Pactul internaţional cu privire la drepturile civile şi politice; Pactul internaţional cu privire la drepturile economice, sociale şi culturale (1966); Actul Final al Conferinţei pentru Securitate şi Cooperare în Europa (Helsinki, 1975); Conferinţa pentru securitate şi cooperare în Europa (1989); Carta de la Paris (1990). Sunt documente care argumentează interesul pentru garantarea drepturilor omului, transpuse în practică destul de diverit pentru fiecare spațiu geopolitic. Orice efort comun înseamnă și un risc de înțelegere a libertății și securității drepturilor omului atunci când aplicarea lor nu este fundamentată pe valorile și ideile culturii proprii. Ce este drept pentru o zonă poate fi problematic pentru altă zonă; riscul major apare atunci când înființăm instituții de dragul de a fi moderni, fără ca nevoia lor să fie acoperită de dinamica ideilor, valorilor, aspirațiilor. Grila de evaluare, reprezentările sociale ale unei comunități, sunt destul de stabile și forțează mentalul social să valorizeze numai ceea ce este adaptat.

Înaintea acestor moment istorice ce s-au constituit ca repere coordonatoare pentru drepturile omului amintim pozițiile contactualiste înscrise în gândirea a lui Hobbes, Locke și cea a lui Rousseau: ”A renunța la dreptul tău la ceva înseamnă a te lipsi de libertatea de a-l împiedica pe altul să beneficieze de propriul lui drept la ceva.(…). Un drept este cedat fie prin simpla renunțare la el, fie prin transferul către altul. Prin simplă RENUNȚARE, atunci când celui ce renunță nu-i pasă asupra cui se va răsfrânge beneficiul. Și prin TRANSFER, atunci când intenționează ca beneficiarul cedării să-i revină unei (sau unor) anumite persone. (…) Transferul reciproc de drepturi este ceea ce oamenii numesc CONTRACT.”(Thomas Hobbes, Leviathanul, cap.XIV) ”Libertatea este o trăsătură definitorie, necesară a ființei omenești.” Legea natural este însoțită de o putere executivă. ”Executarea legii naturale în acestă stare aparține fiecărui om, astfel încât fiecare are dreptul de a pedepsi încălcarea legii în asemenea măsură încât să împiedice pe viitor violarea ei.” (John Locke, Două tratate despre cârmuire, &7) ”Starea natural fiind cea în care grija pentru propria noastră conservare dăunează cel mai puțin grijii similar a celorlalți, această stare este cea mai proprie păcii între oameni și cea mai potrivită naturii umane. (…). Am putea zice că sălbaticii nu pot fi răi tocmai pentru că ei nu știu ce înseamnă a fi bun.”(Jean Jeaques Rousseau, Discurs asupra inegalității dintre oameni)

Cultura modernă modifică procesul comunicării deoarece antrenează o interinfluențare mai mare a comunicatorilor, fiecare jucându-și propriul rol la primirea mesajului. Se constată o profesionalizare a relației dintre emițător și spațiul public, rezultând o diversitate de forme de informare: ziar, revistă, cărți, film, radioul sau canalul de televiziune. Aceste noi forme sunt însoțite de o dinamică a pieții ideilor prin profesii care reprezintă ”senzorii” cei mai vigilenți ai impactului produselor realizate asupra publicului receptor. Din păcate ”în cultura română nu a existat o veritabilă piață a ideilor decât la nivelul culturi generale” iar ”modernizarea a fost înțeleasă ca imitare a formelor (instituțiile, legile, constituțiile), fără o încercare de a învăța condițiile care le pot și reproduce în chip autonom.”(Ideea nu este nouă, acest ”mecanism de modernizare asimetrică” fiind constatat de Titu Maiorescu în 1868).

Ceea ce trebuie remarcat în legătură cu formele avansate ale comunicării de masă este faptul că atrag un public receptor extins numericește dar și divers calitativ. Sunt persoane foarte variate, cu motivații diferite, antrenând o plurivalență de aspirații în raport cu mesajul comunicat. Publicul este compus din receptori uniți printr-o serie de norme și valori comune, indiferent de culturile cărora aparțin. Receptorul, reprezentat de segmentul care se identifică cu aspirațiile comunicatorului, nu poate retransmite circular mesajul adoptat pentru că este lipsit de mijloacele necesare unui răspuns colectiv. Singura soluție este imaginea, cea care unește aspirația receptorilor sau ai celor care folosesc alte mijloace de comunicare electronice.

2. Mass-media și dreptul de informare al cetățeanului
Mass-media este termenul care  traduce expresia: mijloace de comunicare pentru un mare public, un public de masă. (Derivă din latinescu medium, pluralmedia, termen ce exprimă procese de mediere, mijloce de comunicare) iar  prin termenul de opinie publică exprimăm un ”complex de preferințe exprimate de un număr semnificativ  de persoane cu privire la o problemă de importanță generală.” Opinia publică este un complex de păreri de intensitate și direcții diferite. 

Alt concept rezultat din funcționarea mass-mediei este cel de influență cu accepțiunea de ”formă de acțiune asupra cuiva, indifferent de modul de acțiune” iar în sens particular ”un mod de comunicare având ca resort principal, adică nu unic, convingerea.”Inluența cunoaste diferite grade de profunzime de la conformare la identificare și apoi la internalizare. Conformarea este proprie mesajelor care se consituie in sarcini de executat, fără interpretarea mesajului. (Ordinal se execută, nu se discută. Aici include și hotărârile judecătorești care au autoritate și independență în raport cu evaluările ocazionale.) Identificarea este o formă de influențare când un individ adoptă un comportament inspirat de altă persoană, pentru că ”acesta este asociat cu o auto-definire satisfăcătoare raportată la acea persoană sau grup.” Iar ”internalizarea se referă la o schimbare congruentă cu sistemul de valori al persoanei care acceptă influența.” O ipostază deosebit de imporatantă a influenței o reprezintă influența socială; ea este considerată o formă specific puterii, având ca finalitate persuasiunea. Pentru manifestarea relației de influențare la nivel social trebuie să existe un accord între părțile implicate, pe fondul acceptării valorilor implicate și asupra efectelor ce se vor produce. Iar un termen deosebit de important este persuasiunea, înțeleasă ca activitate de influențare a comportamentelor și atitudinilor membrilor unei comunități, în concordanță cu interesele subiectui emițător. În acest caz, influența are ca bază referențială factorii personali și modul de organizare a influențelor. Persuabilitatea exprimă receptivitatea fiecărei personae în raport cu influențele exercitate asupra sa. 

Comunicarea de masă este impersonală și orientează unidirecțional mesajul. Mijloacele mass-media adaptează conținutul mesajului la intențiile transmițătorului. Mesajul poate avea valoare diferită de ceea ce reprezintă registrul ideatic al receptorilor. Așa se face că, orice mesaj transmis radio sau TV nu poate fi corectat decât în măsura în care dorește moderatorul; orice nuanță ce corectează forța de manipulare a emisiunii sau a canalului TV este interzisă. Mesajele sunt ”regizate” și trebuie să corespundă intențiilor comunicatorului. Imaginile sunt atent selectate, cuvântul devine conturul principal iar încrederea în vizual capătă proporții uriașe. Formula de bază devine: Cred ceea ce văd! Și, ceea ce văd face parte din registrul a ceea ce-mi oferă canalul TV, ziarul căruia i-am încredințat puterea de informare.

Cultura promovată de mass-media are un pronunțat caracter comercial, promovând interesele celui care patronează media. Iată de ce, imaginile care invadează presa și televiziunile particulare impun o anumită ierarhie a valorilor, noi comportamente și stiluri de viață. Gloriosul nu mai este meritosul iar premiul este un acord de ocazie, fiind atribuit subiectiv, de conjunctură, celui care poate influența cel mai mult publicul. Scopul oricărei televiziuni particulate aparținând spațiului românesc este de a cumpăra cât mai multă putere. ”Jurnaliștii” sunt persoane angajate ocazional. Comunicatorul are puterea de cumpărare, prin mesajul transmis, a unui produs numit consumator. În acest fel, informația urmează legile economiei de piață: comunicatorul a cumpărat mesajul iar receptorul este un consumator care, la rându-i, a cumpărat mesajul. Mesajele sunt publice, dar receptarea este diferită, având drept adresabilitate segmente distincte ale vieții publice. Robert Cisino atrăgea atenția asupra transmițătorilor de știri: ”controlează accesul la mass media iar materialul pe care-l difuzează este deja influențat; atrage în continuare atenția că aceștia îl manipulează, la rândul lor, apelând la diverse tehnici (de obicei la o combinație de tehnici), aplicate în mod conștient pentru a structura influențele, în încercarea de a face ca publicul american să gândească, să simtă și să răspundă între-un anumit mod.”

Amintim că există o serie de dezavantaje ale mesajelor din mass-media: transformă cotidianul în senzațional, produce modificarea convingerilor în funcție de emițător, relația sursă - public este unilaterală, cresc dependențele cognitive, afective și comportamentale, are loc maipularea receptorilor prin schimbarea contextualității. Asemenea influențe pot căpăta proporții de masă, multe revoluții sau desfășurat prin televiziune iar campanile electorale au determinat votul alegătorilor, precum și analiza unor decizii juridice la posturi de televiziune ce au dorit infirmarea hotărârilor judeătorești. Un rol major în influențarea opiniei publice îl joacă prezentarea stenogramelor din dosarele penale ale diferiților politicieni sau oameni de afaceri cu influență în media.

La aceste dezavantaje adăugăm un mod conspiraționist, cu reguli proprii prin care se prezintă evenimentele astfel încât să nu aibă nici o legătură cu realitatea. Prezetăm cele cinci reguli ale unui mesaj conspiraționist:

1. Nier la complexité du réel. Premièrement, le conspirationnisme nie la complexité du réel, dont il va proposer une explication univoque et monocausale.

Ce mélange du «vrai» et du «faux» est en soi une forme de manipulation du réel.

2. Etablir des corrélations factices. Le conspirationnisme peut ainsi s’appuyer sur des propos divergents qui démontrent que la réalité est camouflée par les comploteurs
3. Eliminer des vérités irréductibles à la théorie.

4. Etablir une structure mythique de l'histoire. Dans le cas de la pensée de Marx, par exemple, non seulement son matérialisme historique est un historicisme, mais surtout l’idée que le monde social a pris la forme que la classe dominante a voulu lui donner, fait abstraction de l’indétermination du social, et le réduit à une épreuve de force entre groupes opposés. Popper indique que le conspirationnisme est une forme de superstition ou de croyance religieuse sécularisée, dont l’historicisme n’est qu’une modalité . 
5. Identifier les signes du complot. Enfin, le conspirationnisme repose sur une surinterprétation de faits perçus comme autant de signes. Pour les théoriciens du complot, tous les faits sont des signes qui peuvent dévoiler le complot, si l’on parvient à les décrypter correctement et à ne pas s’arrêter à leur apparence. Dès lors, tout est réinterprété dans le sens du complot : une déclaration politique, un geste, un symbole (triangles maçons, étoiles, etc.), ou bien simplement des faits,(…).
Manipularea prezintă diferite forme prin mass-media : Forme de manipulare: persuasiunea (convingerea auditoriului, tv cel mai persuasiv tip de mesaj), dezinformarea (modificarea mesajelor cu scopul obținerii unor reacții), intoxicarea (suprasaturarea cu mesaje false, ”anestezierea” publicului; la greci exista admirația pentru cei care păcăleau un străin).

Tipuri de manipulare prin tv.:
- manipulare prin imagine;
- manipulare prin filmare;
- manipulare prin montaj;
- manipulare prin comentariu;
- manipulare prin omisiune;
- manipulare prin cenzură;
- manipulare prin charismă;
- manipulare prin mijloace non-verbale;
- manipulare prin ”a asculta arătând”;
- manipulare prin zvonuri mediatice.... 
Actualizarea acestor forme o putem realiza prin intermediul ”dictaturii divertismentului” de proastă calitate sau prin prezentarea unor false valori, devenite modele în rândul receptorilor. Cunoscând că imaginea este prioritară cuvântului, aducem un ton critic instituțiilor care au rolul de a sancționa vulgaritatea și falsificarea știrilor prezentate la unele posturi de televiziune. Mitul salvatorului pare să reprezinte o dominantă pentru orice reclamă de produse, de la detergenți, alimente, mijloace tehnice și om politic. Totul apare de-a valma, neprofesionist sau împrumutând produse similare care aparțin unor culturi străine spațiului românesc.


Influența media este majoră asupra așteptărilor publicului pentru a satisface nevoile comunicative ale unei audiențe. Prin selectarea știrilor editorii își asumă următoarele obiectiective: 
”Influența prin plasarea știrilor este o tehnică prin care editorii pot reduce la minim atenția acordată unor evenimente (...).
Influențarea prin titluri pornește de la ideea că titlurile stabilesc dispoziția și sistemul de valori al articolului. (...).
Influența prin alegerea evenimentelor urmărește ca prin utilizarea unor cuvinte alese cu grijă un editor sau crainic de radio sau TV să poată discredita personalități aflate în dizgrație sau, dimpotrivă, să contribuie la creșterea prestigiului și respectului pentru acestea.

Influențarea prin selecția fotografiilor probează faptul că editorii sunt conștienți de influența puternică ce poate fi implantată în mod secret, printr-o selecție atentă a fotografiilor și a peliculelor pentru televiziune (...).

Utilizarea editorialelor pentru distorsionarea faptelor (...) se bazează pe ideea că acestea pot servi ca mijloc ideal pentru convingerea publicului receptor să gândească sau să simtă în felul în care doresc crainicii.”

Prin urmare, comunicarea de masă are un rol major în satisfacerea dreptului la informare al publicului receptor dar publicul trebuie să înțeleagă că bunurile de consum, inclusiv informația primită, sunt produse de industria de consum și satisfac interesele majore ale celui care le susține financiar. Prețul lor este diferit prezent la transmițător și la receptor. Astfel, producătorul are drept obiectiv acapararea puterii economice și politice iar publicul receptor riscă diferite efecte ale procesul de manipulare care au drept scop obținerea unui recepator anesteziat în funcțiile sale critice. Bunul simț cedează tot mai mult în fața simțului comun.

Este nevoie de o pedagogie media care să ”alfabetizeze” media prin crearea abilităților de analiză și interpretare a conținuturilor livrate consumatorilor. Educația media este îndreptată spre crearea acelei piețe ce asigură dinamica ideilor în favoarea găsirii acelui limbaj,  mijloace și tehnologii media pentru exprimarea optimă a ideilor, ajutând publicul în reactivarea spiritului critic.

”Televiziunea, ..., știe că poate determina gusturile publicului fără nevoia de a li se adecva în mod servil. În regim de liberă concurență, ea se adaptează, bineînțeles, unei legi a cererii și ofertei, dar nu față de public, ci față de comanditari: educă publicul potrivit intențiilor comanditarilor. În regim de monopol se adecvează legii cererii și ofertei față de partidul aflat la putere.” 

Dicționar de termeni

Mass-media, este cunoscută ca fiind a patra putere în stat și curpinde în sfera sa conceptuală ansamblul mijlocelor de informare și transmitere de informații: vorbirea, scrisul, telefonul, radioul, televiziunea, internetul. Toate aceste căi de transmitere de informații au rolul de a influența zona libertății de gândire și exprimare a subiecților receptari.

Influență socială, acțiune asociată comunicării și care este considerată o formă specifică puterii, cu scopul persuasiunii.

Manipulare, activitate de determinare a unor actori sociali să gândescă și să acționeze în concordanță cu interesele inițiatorului, lăsând impresia că există libertate de gândire.

Persuasiune, activitate de influențare a comportamentelor și opțiunilor personelor din spațiul public în funcție de interesele emițătorului. Există o serie de factori care alcătuiesc parsuabilitatea fiecărei persoane, expresie a receptivității acesteia în raport cu influențele exercitate.

Opinia publică semnificând ”un complex de preferințe exprimate de un număr semnificativ de persoane cu privire la o problemă de importanță generală.”
